Борис Младенов-Young
Абортите са щекотлива тема…

chitanka.info

Абортите са щекотлива тема

и в нашия, с модерни нрави век;

Аз чувствам дълг становище да взема

от гледище на лекар и човек.

Жена, която твърдо е решила,

да стане майка, ще роди дете;

Не го ли иска, няма външна сила,

която от аборт да я възпре.

Приемам с чиста съвест, че е права

по всякакви закони и морал;

Животът с факти ни го потвърждава

и аз твърдя, от старост помъдрял:

Решението „за“ или „против“

е неин, ничий друг, прерогатив!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.